ತನ್ನ ಕೈಯಾರೆ ಶ್ವಾನಕ್ಕೆ ನೀರು ಕುಡಿಸಿದ ಅಜ್ಜನ ವಿಡಿಯೋ ವೈರಲ್

– ವೃದ್ಧನ ಮಾನವೀಯ ಗುಣಕ್ಕೆ ನೆಟ್ಟಿಗರು ಫಿದಾ

ನವದೆಹಲಿ: ಇತ್ತೀಚೆಗಷ್ಟೇ ವೃದ್ಧ ಭಿಕ್ಷುಕರೊಬ್ಬರು ತನ್ನದೇ ಪ್ಲೇಟಿನಲ್ಲಿ ಬೀದಿನಾಯಿಗಳಿಗೆ ಆಹಾರ ನೀಡಿ ನೆಟ್ಟಿಗರ ಮನ ಗೆದ್ದಿದ್ದರು. ಇದೀಗ ಅಂತದ್ದೇ ಮತ್ತೊಂದು ಘಟನೆ ನಡೆದಿದ್ದು, ವೃದ್ಧನ ಮಾನವೀಯತೆಗೆ ಸಾಮಾಜಿಕ ಜಾಲತಾಣಿಗರು ಫಿದಾ ಆಗಿದ್ದಾರೆ.

ಹೌದು. ವೃದ್ಧರೊಬ್ಬರು ನಳ್ಳಿಯಿಂದ ತನ್ನ ಕೈಯಾರೆ ನೀರು ತೆಗದುಕೊಂಡು ಬಂದು ಶ್ವಾನಕ್ಕೆ ಕುಡಿಸಿದ್ದಾರೆ. ಇದನ್ನು ಅಲ್ಲೇ ಇದ್ದ ಕೆಲವರು ತಮ್ಮ ಮೊಬೈಲ್ ನಲ್ಲಿ ವಿಡಿಯೋ ಮಾಡಿದ್ದು, ಈ ವಿಡಿಯೋವನ್ನು ಅರಣ್ಯಾಧಿಕಾರಿ ಸುಶಾಂತ್ ನಂದಾ ಅವರು ತಮ್ಮ ಟ್ವಿಟ್ಟರ್ ಖಾತೆಯಲ್ಲಿ ಶೇರ್ ಮಾಡಿಕೊಂಡಿದ್ದಾರೆ.

18 ಸೆಕೆಂಡ್ ಇರುವ ಈ ವಿಡಿಯೋದಲ್ಲಿ, ವೃದ್ಧರೊಬ್ಬರು ಶ್ವಾನಕ್ಕೆ ನೀರು ಕುಡಿಯಲು ಸಹಾಯ ಮಡುವುದನ್ನು ಕಾಣಬಹುದಾಗಿದೆ. ರಸ್ತೆ ಬದಿಯಲ್ಲಿರುವ ನಳ್ಳಿಯಿಂದ ಬೊಗಸೆ ತುಂಬಾ ನೀರು ತೆಗೆದುಕೊಂಡು ಬಂದು ಶ್ವಾನಕ್ಕೆ ಕುಡಿಸಿದ್ದಾರೆ. ಅದು ಮುಗಿದ ಬಳಿಕ ಮತ್ತೆ ಅದೇ ರೀತಿ ನೀರು ಕುಡಿಸುವ ಮೂಲಕ ಶ್ವಾನದ ಬಾಯಾರಿಕೆಯನ್ನು ನೀಗಿಸಿದ್ದಾರೆ.

ಈ ವಿಡಿಯೋವನ್ನು ಸುಶಾಂತ್ ತಮ್ಮ ಟ್ವಿಟ್ಟರ್‌ನಲ್ಲಿ ಅಪ್ಲೋಡ್ ಮಾಡಿಕೊಂಡು, ಮಾನವೀಯತೆ ಹೃದಯದಲ್ಲಿದೆ, ನಾವಿರುವ ಸ್ಥಿತಿಯಲ್ಲಲ್ಲ ಎಂದು ಬರೆದುಕೊಂಡಿದ್ದಾರೆ. ಸದ್ಯ ಈ ವಿಡಿಯೋ 11 ಸಾವಿರಕ್ಕೂ ಅಧಿಕ ಬಾರಿ ವೀಕ್ಷಣೆಯಾಗಿದ್ದು, ಹಲವು ಮಂದಿ ಕಮೆಂಟ್ ಮಾಡಿದ್ದಾರೆ. ಇದನ್ನೂ ಓದಿ: ತನ್ನ ಪ್ಲೇಟಿನಲ್ಲಿಯೇ ಬೀದಿ ನಾಯಿಗಳಿಗೆ ಊಟ ನೀಡಿದ ಭಿಕ್ಷುಕ- ವಿಡಿಯೋ ವೈರಲ್

ವೃದ್ಧನ ಮಾನವೀಯತೆಗೆ ಮಾರು ಹೋಗಿರುವ ನೆಟ್ಟಿಗರು, ಮಾನವೀಯತೆ ಅಂದರೆ ಇದು ಅಂತ ಕೆಲವರು ಅಂದರೆ, ಇನ್ನೂ ಕೆಲವರು ಈ ವಿಡಿಯೋ ನೋಡಿದ ಮೇಲೆ ಬರೆಯಲು ಪದಗಳೇ ಸಿಗುತ್ತಿಲ್ಲ ಎಂದು ಎರಡು ಕೈ ಜೋಡಿಸಿ ಮುಗಿಯುವ ಸಿಂಬಲ್ ಹಾಕಿದ್ದಾರೆ.

इंसानियत दिल में होती है
हैसियत में नहीं
ऊपर वाला कर्म देखता है
वसीयत नहीं !! pic.twitter.com/otRVPcUWN6

— Susanta Nanda IFS (Retd) (@susantananda3) July 21, 2020